Asaf Džanić

Asaf Džanić bio je bosanskohercegovački filmski kritičar, esejist, novinar i prevodilac s francuskog jezika. Završio je studij komparativne književnosti i teatrologije na Filozofskom fakultetu u Sarajevu 1975. godine.

Filmskom kritikom i esejistikom se bavio od 1971. godine, te je bio glavni urednik filmskog časopisa Sineast i Korak te urednik biblioteke "Koridor". Od 1975. do 1985. godine bio je saradnik Instituta za film u Beogradu. Također je radio kao scenarista i voditelj TV emisija o filmu za Radioteleviziju Bosne i Hercegovine. Od 1988. do 1992. bio je predavač na predmetu Historija filma na Akademiji scenskih umjetnosti u Sarajevu. U dugoj karijeri bio je dopisnik Radija Bosne i Hercegovine iz Toronta i Sarajeva, zamjenik ministra kulture Federacije Bosne i Hercegovine i direktor Kinoteke Bosne i Hercegovine. Od 1996. do 2001. bio je član i predsjednik Upravnog odbora Filmske kuće "Forum" Sarajevo, a od 2003. do 2007. član Upravnog odbora Fondacije za kinematografiju Sarajevo. Bio je član Udruženja filmskih radnika Bosne i Hercegovine preko 30 godina i član žirija filmskih festivala u Valenciji (Španija), Angersu i Lilleu (Francuska), Budimpešti (Mađarska), te selektor i autor prezentacija bosanskohercegovačkog i balkanskog filma na festivalima u Ženevi, Karlovim Varima, Veneciji, Ljubljani, Budimpešti, Valenciji, Beču, Sarajevu, Montrealu, Gorizia (Italija) i Zagrebu.

 Bibliografija 
 Rok muzika na filmu, Sarajevo-Beograd, 1979.
 Glosar filma, Sarajevo-Beograd, 1989.
priređivač: 
 Filmografije amaterskog filma Bosne i Hercegovine, Sarajevo, 1991.
 Sarajevo u ratu 1992.-1995, Sarajevo, 1998.

 Prijevodi 
 Fenomen intervjua, Edgar Morin, 1974.
 Visoki nadzor, Jean Genet, 1976.
 Prelaženaje znakova, Julija Kristeva, 1979.
 Teorija moderne umjetnosti, (Theorie de l‘art moderne), Paul Klee, Sarajevo, 1981., 2004.
 Autokritika nauke, Lucien Goldmann, 1983.
 Ekstremni nacionalizam kao sistem slika, Véronique Nahoum-Grappe, 1998.
 Zločin rođenja, Alain Finkielkraut, 1998.
 Sarajevska sveska, Juan Goytisolo, 1999.
 Opsadno stanje, Juan Goytisolo, 2001.
 Kur‘an je istina: naučnici pred Kur‘anom, priredio Abdelmajid Zendani, Tešanj, 2003. 
 Da li je veo islamski?, Abdelaziz Kacem, 2004.
 Ljiljan i pepeo (Le Lys et la cendre), Bernard-Henri Lévy, Svjetlost 2004.
 Novi balkanski islam, Xavier Bougarel, Nathalie Clayer, 2006.

 Reference 
Udruženje filmskih radnika BiH 


 Vanjski linkovi 
 BH-Leksikon - Asaf Džanić
 Udruženje filmskih radnika BiH
 Neum Animated Film Festival  Članovi međunarodnog stručnog žirija
 Korak br. 26 - Sjećanje

Kategorija:Bosanskohercegovački prevodioci
Kategorija:Bosanskohercegovački novinari
Kategorija:Filmska umjetnost u Bosni i Hercegovini
Kategorija:Biografije, Sarajevo
Kategorija:Rođeni 1953.
Kategorija:Umrli 2012.